Tareddi

Tareddi ( isem ussnan : Mustela erminea ) d talmest n temseksumin yeṭṭafaren tawsit n tedɣaɣat . Talmest-a tettidir deg Marikan n ugafa d Uṛasya d Tmurt n Iqbayliyen .

Aglam

Tareddi d aɣersiw usdid d aleggaɣ, teɣzi n usallaf-is tugar agla n tedɣaɣat , ini n weglim-is d aras imalen ar uzeggaɣ sufell, ma d adis-is d amellal Teɣzi n uwtem tga gar n 16 ar 31 cm, ma d tawtemt s ddaw n wannect-a Azuk n uwtem n treddi iga gar n 130 ar 450 g. Ma d tawtemt gar n 110 ar 280 g

Ideggan n tudert

Tareddi d talmest yettidiren waṭas n yideggan deg Uṛasya ( Turuft yakk d ugafa n Asya ) yakk d Marikan ufella . Zik yella yettidir ula di Tmurt n Leqbayel , maca tura yezmer ad yili yenger .

Učči, tikelli d umyara

Tareddi d aɣersiw yettekkin deg tfesna n temsuksumin . Yegguni deg w učči -ynes ɣef iɣerdayen d iwtal i d-ittaṭṭaf deg yigran d tẓegwa.

Ẓeṛ daɣen